Нападателят на джамия в Байон искал да отмъсти за Нотр Дам | glasove.com Новини Гласове
Нападателят на джамия в Байон искал да отмъсти за "Нотр Дам"
30.10.2019 10:42 468 преглеждания 2 коментар/а
Мъжът, заподозрян за нападението срещу джамията във френския град Байон вчера, при което двама възрастни бяха тежко ранени, казал на следователите, че искал да отмъсти за опустошителния пожар в парижката катедрала "Нотр Дам". 84-годишният нападател Клод Сенке бил убеден, че мюсюлманите са отговорни за пожара, каза прокурор Марк Марие. Разследващите смятат, че при пожара в "Нотр Дам" става дума за случаен инцидент.
84-годишният нападател Клод Сенке
Според Марие по време на разпита Клод Сенке признал, че е опитал да подпали вратата на джамията, както и един автомобил, но отрекъл да е имал намерение да убива някого, посочва Франс прес.
Разпитът му повдигна въпроси за психичното му здраве, поради което той е беше прегледан от психиатър, за да се установи дали е способен да отговаря за действията си, каза прокурорът.
Двамата пострадали все още са в болница и макар че животът им не е в опасност, вероятно ще имат трайни увреждания, заяви Марие.
През 2015 г. Сенке се явил на регионалните избори като кандидат на френската крайнодясна партия "Национален фронт" (сега "Национален сбор").
Според евродепутата от "Национален сбор" Жордан Бардела Сенке не е член на партията още от 2015 г., когато бил изгонен.
Симчо на 30.10.2019 в 11:44
Знаят повечето франсета кой им взриви Нотър Дама, но Макарони и ротшилдите крият истината, с което унищожават френското и самата Франция.
Във всеки случай на 30.10.2019 в 21:08
Нотр Дам формално и за парлама е християнски храм. Строена е преди всичко във времената когато Париж е доминиран от тамплиерите. Тая постройка беше пълна с тамплиерски и по-късни масонски символи. Французите през последния век бяха превърнали тая сграда в прасе-касичка. Колкото може да са я палнали мюсюслмани,толкова повече може да са и драснали клечката и ортодоксални християни. Във всеки случай РотЕшилдите знаят истината.